দেবাশিস বিশ্বাস (পর্বতারোহী)
দেবাশিস বিশ্বাস একজন ভারতীয় বাঙ্গালি পর্বতারোহী। তিনি এভারেস্ট পর্বতশৃঙ্গ আরোহণকারী প্রথম অসামরিক ভারতীয় বাঙ্গালি এবং প্রথম অসামরিক ভারতীয় হিসাবে এভারেস্ট পর্বতশৃঙ্গ ছাড়াও আরও চারটি আট হাজারী পর্বতশৃঙ্গ সফল ভাবে আরোহণ করেন।
আসামের গুয়াহাটিতে এক মধ্যবিত্ত পরিবারে জন্ম গ্রহণ করেন দেবাশিস বিশ্বাস। তিনি চার ভাই এবং এক বোনের মধ্যে দ্বিতীয়। তাঁর পিতা শ্রী জিতেন্দ্রনাথ বিশ্বাস এবং মাতা শ্রীমতী বিমলা বিশ্বাস।শ্রী জিতেন্দ্রনাথ বিশ্বাস আসামের সার্কেলের টেলিফোন দপ্তরে এবং পরবর্তীকালে ডাক এবং তার বিভাগে কাজ করতেন এবং বদলীর চাকরীর কারণে আসামের বিভিন্ন জায়গায় ঘুরতে হতো। অবশেষে তাঁরা ১৯৮৩ সালে পশ্চিমবঙ্গএর নদীয়া জেলার কৃষ্ণনগরএ বসবাস শুরু করেন।
দেবাশিস বিশ্বাস কৃষ্ণনগর এ.ভি. হাইস্কুলে ভর্তি হন। দশম শ্রেণী (মাধ্যমিক) পাশ করার পর কৃষ্ণনগর সরকারি কলেজে বিজ্ঞান শাখায় ভর্তি হন। ১৯৮৮ সালে তিনি উচ্চমাধ্যমিক পাশ করেন। তারপর তিনি গনিত (অনার্স) শাস্ত্রে স্নাতক হন এবং কলকাতা বিশ্ববিদ্যালয়-এর রাজাবাজার বিজ্ঞান কলেজে পোস্ট গ্রাজুয়েট ফলিত গণিতে ভর্তি হন। কিন্তু পারিবারিক নানা অসুবিধার জন্য পড়াশোনা চালিয়ে যেতে পারেন নি তিনি।
তিনি নদীয়া গ্রামীন ব্যাঙ্কে চাকরী পান। কিছুদিন রুরাল ব্যাঙ্কে কাজ করার পর দেবাশিস বিশ্বাস আয়কর বিভাগে উচ্চপদ করনীক হিসাবে নিযুক্ত হন। ইতিমধ্যে তিনি এই দপ্তরের পরীক্ষায় উত্তির্ন হয়ে চার মাস উচ্চপদ করনীক হিসাবে চাকরী করার পর, ১৯৯৪ সালে এপ্রিল মাসে আয়কর ইনস্পেক্টর হিসাবে নিযুক্ত হন। চাকরীর দু বছরের মধ্যে তিনি কলকাতা বিশ্ববিদ্যালয়ের এমবিএম (মাস্টার অব বিজনেস ম্যানেজমেন্ট) এবং যাদবপুর বিশ্ববিদ্যালয়-এর এমসিএ (মাস্টার অব কম্পিউটার অ্যাপ্লিকেশন) এই কোর্সে ভর্তি হন। যেহেতু এই কোর্স দুটি হাতে কলমের এবং নিয়মিত ক্লাস করার প্রয়োজন, সে ক্ষেত্রে একই সঙ্গে চাকরী করা অসম্ভব। তাই উচ্চশিক্ষার আদর্শ দেবাশিস বিশ্বাস কে ত্যাগ করতে হয়। বর্তমানে তিনি আয়কর দপ্তরে অ্যসিস্টেন্ট কমিশনার পদে কর্মরত।
দেবাশিস বিশ্বাস ১৯৯৮ সালে ডিসেম্বর মাসে মুক্তি মিত্র র সাথে বিবাহ সূত্রে আবদ্ধ হন। মুক্তিদেবী হায়াদ্রাবাদ-এর মেয়ে। তিনি এয়ার ইন্ডিয়া লিমিটেড এ নেতাজি সুভাষচন্দ্র বসু আন্তর্জাতিক বিমানবন্দর,কলকাতা অফিসার পদে কর্মরত। দেবাশিস বিশ্বাস এবং মুক্তি বিশ্বাসের প্রথম পুত্রসন্তান শান্তনু পৃথিবীতে আসে ২৯শে মে ২০০০ সালে। তার ৩ বছর পর তাদের আরেকটি পুত্রসন্তান দেবাংশু ৯ই জানুয়ারি ২০০৩ সালে জন্ম গ্রহণ করে।
তিনি ১৯৯২ সালে সিকিমএর জোংরি-গোয়েচা-লা অঞ্চলে ও পরের বছর তিনি উড়িষ্যার পঞ্চলিঙ্গেশবর-এর পাহাড় এবং জঙ্গলে ট্রেক করেন। দেবাশিস বিশ্বাস ১৯৯৪ সালে মাউন্টেনিয়ার্স অ্যাসোসিয়েশন অফ কৃষ্ণনগর (MAK) থেকে বাঁকুড়া জেলার শুশুনিয়া পাহাড়ে বেসিক রক ক্লাইম্বিং কোর্সে যোগদান করেন। এরপর থেকে এই সংস্থার বিভিন্ন কোর্স যেমন সামার ক্যাম্প, অ্যাডভেঞ্চার ক্যাম্প ইত্যাদিতে যোগদান করেন। পরবর্তীকালে লো অল্টিচিউড ট্রেক এবং হাই অল্টিচিউড ট্রেক এও সদস্য হিসাবে যোগদান করতে থাকেন।
তিনি ১৯৯৭ সালে বেসিক মাউন্টেনিয়ারিং কোর্স করেন নেহেরু ইনস্টিটিউট অব মাউন্টেনিয়ারিং , উত্তরকাশী থেকে এবং 'এ' গ্রেড অর্জন করেন। তিনি ছিলেন নেহেরু ইন্সটিউট অফ মাউন্টেনিয়ারিং, বেসিক মাউন্টেনিয়ারিং কোর্সের ১৪৪তম ব্যাচের শিক্ষার্থী। পরবর্তীকালে তিনি অ্যাডভান্স মাউন্টেনিয়ারিং কোর্স করেন ২০০৬ সালে একই ইন্সটিউট থেকে এবং এই কোর্সেও তিনি 'এ' গ্রেড অর্জন করেন। এছাড়াও তিনি ২০১৩ সালে অটল বিহারী বাজপেয়ী ইনস্টিউট অব মাউন্টেনিয়ারিং অ্যান্ড অ্যালায়েড স্পোর্টস , মানালী থেকে বেসিক স্কি কোর্স করেন এবং সফল ভাবে 'এ' গ্রেড অর্জন করেন।
পৃথিবীর চতুর্থ উচ্চতম শৃঙ্গ লোৎসে আরোহণের প্রচেষ্টায় দেবাশিস বিশ্বাস তাঁর একমাত্র সঙ্গী পেম্বা শেরপাকে নিয়ে যাত্রা শুরু করবেন ১৭ই এপ্রিল ২০১৬।